गंगानगर वार्ड नंबर-37 में रोड नंबर-9 का उद्घाटन
रांची | वार्डनंबर 37 के रोड नंबर 9 गंगानगर में नवनिर्मित सड़क का उद्घाटन गुरुवार को किया गया। वार्ड पार्षद अरुण कुमार झा ने सड़क का उद्घाटन करते हुए कहा कि इस गली में रोड बनने से लंबे समय से की जा रही लोगों की मांग पूरी हुई है। उन्होंने कहा कि निगम का प्रयास है कि हरेक गली-मुहल्ले में पक्का सड़क और नाली का निर्माण किया जाए। मौके पर मुरली केशरी, नागेंद्र गुप्ता, धनंजय अग्रवाल, जनार्दन चक्रवर्ती, अजय चौरसिया, बबलू गुप्ता, मंजू देवी सहित वार्ड के लोग मौजूद थे।
bho_Deva hin_Deva